
	ATASKAITA

	DĖL BIRŠTONO SAVIVALDYBĖS PATIKĖJIMO TEISE VALDOMO VALSTYBĖS TURTO ATASKAITOS VT-01 IR NUOSAVYBĖS TEISE VALDOMO SAVIVALDYBĖS TURTO ATASKAITOS VT-02 UŽ 2009 METUS VERTINIMO

	


2010 m. liepos 27 d. Nr. 3-12
ĮVADINĖ DALIS

Ataskaita parengta vykdant Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 27 straipsnio 9 dalies 10 punkto, Lietuvos Respublikos valstybės ir savivaldybių turto valdymo, naudojimo ir disponavimo juos įstatymo (Žin., 1998 Nr. 54-1492; 2002, Nr. 60-2412) 21 straipsnio 3 ir 4 dalių nuostatas ir Birštono savivaldybės kontrolės ir audito  tarnybos 2010 metų veiklos planą. Birštono savivaldybės kontrolės ir audito tarnybos kontrolierė Zita Pranckevičienė atliko Savivaldybės administracijos pateiktų Savivaldybės patikėjimo teise valdomo valstybės turto 2009 metų ataskaitos VT-01 bei Savivaldybės nuosavybės teise valdomo turto 2009 metų ataskaitos VT-02 auditą. Ataskaita ir išvada parengta atlikus Savivaldybės administracijos pateiktų Savivaldybei nuosavybės teise priklausančio turto ir patikėjimo teise valdomo valstybės turto 2009 metų ataskaitų patikrinimus bei visų Savivaldybės biudžetinių įstaigų pateiktas ataskaitas ir pirminius dokumentus, iš kurių šios ataskaitos buvo sudarytos.
                   Turto ataskaitų patikrinimo pagrindinis tikslas buvo nustatyti, ar ataskaitos parengtos pagal Lietuvos Respublikos ir Savivaldybės institucijų teisės aktų reikalavimus, nustatytus Ataskaitų rengimui.


Audituojamas subjektas yra Birštono savivaldybės administracija, kuri pagal Lietuvos Respublikos vietos savivaldos įstatymo 29 straipsnio 8 dalies 5 punktą įstatymų nustatyta tvarka organizuoja ir kontroliuoja savivaldybės turto valdymą ir naudojimą.  Administracija yra atsakinga už turto ataskaitų VT-02 ir VT-01 parengimą ir pateikimą Savivaldybės tarybai.


Birštono savivaldybės administracijos adresas: Jaunimo g. 2,  59206 Birštonas.


Audituojamu laikotarpiu Birštono savivaldybės administracijos direktoriaus pareigas ėjo  direktorius Valentinas Vincas Revuckas.
I. SAVIVALDYBEI NUOSAVYBĖS TEISE PRIKLAUSANČIO  IR PATIKĖJIMO TEISE VALDOMO VALSTYBĖS TURTO Ataskaitų  VT-02 ir VT-01  RENGIMO IR TEIKIMO tvarka

Valstybės ir savivaldybių turto valdymo, naudojimo ir disponavimo juo tvarką bei sąlygas, valstybės ir savivaldybių institucijų įgaliojimus šioje srityje nustato Lietuvos Respublikos valstybės ir savivaldybių turto valdymo, naudojimo ir disponavimo juo įstatymas. Savivaldybės, įstatymo nustatytais atvejais, valstybės turtą valdo, naudoja ir disponuoja juo patikėjimo teise.


Savivaldybei nuosavybės teise priklausančio ir patikėjimo teise valdomo valstybės turto savininko funkcijas, remdamasi įstatymais, įgyvendina Savivaldybės taryba. Savivaldybės taryba nustato nuosavybės teise priklausančio turto valdymo, naudojimo ir diosponavimo juo tvarką, išskyrus atvejus, kai ji nustatyta įstatymuose, taip pat priima sprendimus dėl Savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise. Savivaldybės įstaigos, įmonės ir organizacijos joms perduotą Savivaldybės turtą valdo, naudoja bei disponuoja juo pagal įstatymus Savivaldybės tarybos sprendimų nustatyta tvarka. Pagal Birštono savivaldybės administracijos direktoriaus 2008 m. lapkričio 7 d. įsakymu Nr. AV-308 patvirtintus Savivaldybės administracijos Ūkio, turto ir kaimo plėtros  skyriaus nuostatus, vienas iš šio skyriaus uždavinių yra užtikrinti Savivaldybei perduodamo turto perėmimą bei Savivaldybės patikėjimo teise valdomo ir Savivaldybei nuosavybės teise priklausančio turto efektyvų valdymą, priežiūrą, apskaitą, apsaugą, naudojimą ir kt. Taip pat nuostatuose yra nustatyta šio skyriaus funkcija perimti Savivaldybės nuosavybėn įstatymais ar kitais būdais jai priskirtą turtą, vykdyti valstybės ir Savivaldybės turto bei butų fondo apskaitą, rengti nekilnojamojo turto apskaitai reikalingą medžiagą. Pagal Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 3 dalį, ataskaitas apie Savivaldybei nuosavybės teise priklausantį turtą VT-02 ir patikėjimo teise valdomą valstybės turtą VT-01 rengia Savivaldybės administracija, vadovaudamasi Lietuvos Respublikos Vyriausybės 2001 m. spalio 17 d. nutarimu Nr. 1226 „Dėl valstybei ir savivaldybėms nuosavybės teise priklausančio turto ataskaitų rengimo ir teikimo“ (su vėlesniais pakeitimais) bei Statistikos departamento prie Lietuvos Respublikos Vyriausybės generalinio direktoriaus 2009 m. sausio 30 d. įsakymu Nr. DĮ-36 „Dėl valstybės ir savivaldybės turto metinių statistinių ataskaitų formų patvirtinimo“, patvirtintomis ataskaitų formomis. Šių ataskaitų V-oje dalyje „Pastabos“, nustatyta nurodyti praėjusių ataskaitinių metų turto ar įsipareigojimų likučių pasikeitimo priežastis, jei jie skiriasi nuo praėjusių metų ataskaitoje nurodytų. Kartu su formomis pateikiami „Paaiškinimai“ turto metinėms ataskaitoms pildyti, kuriuose, be kitų dalykų, nurodyta, kad visas biudžetinės įstaigos valdomas Savivaldybės turtas turi būti įrašytas į VT-02 ataskaitą, neatsižvelgiant į tai, ar šis turtas yra įtrauktas į „Išlaidų sąmatų vykdymo balansą“, ar jo apskaita tvarkoma atskirai. Į ataskaitą turi būti įtrauktas kitiems juridiniams asmenims patikėjimo teise perduotas Savivaldybės turtas.

Savivaldybės ataskaitoje VT-01 pateikti duomenys apie turtą, kuris nuosavybės teise priklauso valstybei ir kurį patikėjimo teise valdo Savivaldybė, ataskaitoje VT-02 pateikti duomenys apie Savivaldybės turto valdytojų biudžetinių įstaigų įsipareigojimus, kurie yra įtraukti į šių įstaigų balansus bei apie jų patikėjimo teise valdomą Savivaldybės turtą. Prie šios ataskaitos turėtų būti ir įvairių turto grupių turto valdymo, naudojimo ir disponavimo pokyčių analizė (aiškinamasis raštas), t. y. informacija apie žemės sklypus; informacija apie gyvenamąsias patalpas (įsigyta, parduota, išnuomota, pripažinta netinkamomis gyventi, nurašyta ir kt.; informacija apie negyvenamąsias patalpas (išnuomota, suteikta panaudos pagrindais, patikėjimo teise, privatizuota, perduota VĮ Valstybės turto fondui, kitoms institucijoms, įmonėms ir organizacijoms, kurioms Savivaldybės turtas gali būti perduotas pagal teisės aktus, perimta Savivaldybės nuosavybėn, laisvų, nurašytų, perduoto Savivaldybės nuosavybėn bešeimininkio turto ir kt.; informacija apie inžinerinius statinius (kelius, aikšteles, vamzdynus, viadukus ir kt.; informacija apie statybos objektus; kita informacija apie turtą. 
                   Patikrinimo metu taip pat pastebėta, kad Savivaldybės administracijoje nereglamentuota turto ataskaitų rengimo tvarka, ataskaitos sudėtis ir joje teikiamų duomenų šaltiniai. Administracijos pasirinkti turto ataskaitų sudarymo metodai ir šaltiniai yra nepakankami, jie neužtikrina, kad turto ataskaitose bus pateikti visi reikiami duomenys, bet tik tie, kurie yra užregistruoti buhalterinėje apskaitoje.

Savivaldybei priklausančio turto apskaita tvarkoma Savivaldybės administracijos Apskaitos skyriuje, o Savivaldybės biudžetinėms įstaigoms perduoto turto - šių įstaigų buhalterijose. 


Iš pateiktų Savivaldybės biudžetinių įstaigų, Savivaldybės administracijos ir kitų įstaigų turto VT-01 ir VT-02 ataskaitų Savivaldybės administracijos Ūkio, turto ir kaimo plėtros skyriaus vyriausioji specialistė Nijolė Vaitkevičienė parengė suvestinę Savivaldybės patikėjimo teise valdomo valstybės turto 2009 m. ataskaitą VT-01 ir  nuosavybės teise valdomo savivaldybės turto 2009 m. ataskaitą VT-02 (aritmetiniai šių ataskaitų duomenys) bei vadovaudamasi Valstybės ir savivaldybių turto valdymo, naudojimo ir disponavimo juo įstatymo 15 straipsnio 3 dalimi pateikė Savivaldybės tarybai, Merui, Kontrolės ir audito tarnybai ir Statistikos departamentui. Šio skyriaus vyriausios specialistės pareigybės aprašyme, kuris patvirtintas 2008 m. lapkričio 7 d. Savivaldybės administracijos direktoriaus įsakymu Nr. AV-308, V skyriaus 7 punkte nurodyta funkcija – rengti dokumentus dėl Savivaldybei nuosavybės teise priklausančio ir patikėjimo teise valdomo valstybės turto ir tvarkyti jo apskaitą bei 7.13. punkte – sudaryti  statistines ataskaitas pagal pareigybei priskirtų funkcijų sritis. 

II. TURTO ATASKAITŲ AUDITO TIKSLAI 

           Vertinant 2009 metų turto ataskaitas  VT-01 ir VT-02 buvo apibendrinta duomenys visų Savivaldybės biudžetinių įstaigų 2009 metų finansinės atskaitomybės (balanso) ilgalaikio materialiojo ir nematerialiojo, trumpalaikio turto ir atsargų likučiai, ilgalaikio materialiojo ir nematerialiojo turto 2009 metų apyskaitos forma Nr. 3, atsargų ir trumpalaikio materialiojo turto 2008 metų apyskaita forma Nr. 4, jų atitikimas su pirminiais įstaigų buhalteriniais duomenimis (turto registrais, Didžiąja knyga). Tikrinta įtraukto į balansą turto egzistavimas, jo įregistravimas Nekilnojamojo turto registre, ilgalaikio turto nusidėvėjimo apskaičiavimas, turto judėjimo (gavimas, nurašymas) apskaita, patikrinta ar turtas teisinga verte apskaitytas apskaitos registruose, ar yra turto dokumentai, ar visi turto sandoriai laiku ir teisingai apskaityti, turto ir piniginių lėšų inventorizacijos pravedimas, turto apsaugos ir vidaus kontrolės užtikrinimas. Patikrinta visų biudžetinių įstaigų turto ataskaitų VT-01 ir VT-02 informacijos perkėlimas į suvestines Savivaldybės  turto ataskaitas.


Atliekant 2009 metų turto ataskaitų VT-01 ir VT-02 auditą ir rengiant audito ataskaitą ir audito išvadą buvo siekiama:

                        - pareikšti nepriklausomą nuomonę apie nuosavybės teise valdomo Savivaldybės turto ir patikėjimo teise valdomo valstybės turto 2009 metų finansinę būklę ir pateikti Savivaldybės tarybai informaciją, reikalingą turto ataskaitoms VT-02 ir VT-01 svarstyti;

                         - atskleisti savivaldybės valdomo  turto apskaitos, valdymo, naudojimo ir disponavimo juo problemas ir pateikti rekomendacijas, kaip jas spręsti.
                         Atliekant Savivaldybės administracijos, kitų biudžetinių organizacijų ir suvestinių visos Savivaldybės turto ataskaitų auditą buvo įvertinta:

                         - ar turto ataskaitose nėra reikšmingų informacijos  iškraipymų, lyginant su finansinėmis ataskaitomis ir kitais tvarkomais duomenimis, iš kurių jos buvo sudarytos, ar jos yra patikimos;

                         - ar turto ataskaitos parodo tikrą ir teisingą Savivaldybės valdomo  turto finansinę būklę;

                         - ar turto ataskaitos tinkamai parengtos pagal Lietuvos  Respublikos galiojančius teisės aktų reikalavimus, nustatytus šioms  turto ataskaitoms parengti, bei jų rengimo principus; 

                         - ar turto ataskaitos teisingai, pagrįstai ir visais reikšmingais atžvilgiais atspindi Savivaldybės valdomo ir naudojamo turto vertę, ar jose pateikta informacija yra tiksli ir naudinga, taip pat įvertinti, ar sandoriai buvo sudaryti teisingai ir laikantis teisės aktų reikalavimų, ar Savivaldybės administracijoje ir kitose biudžetinėse įstaigose sukurta vidaus kontrolės sistema užtikrino, kad turtas būtų teisėtai, efektyviai ir taupiai naudojamas ir teisingai apskaitytas;

                          - biudžeto lėšų, skirtų turto įsigijimui, tikslinis panaudojimas, bei įsigyto turto apskaita ir atspindėjimas finansinėje atskaitomybėje.


Savivaldybės kontrolierė turto ataskaitų VT-01 ir VT-02 auditą atliko pagal Vietos savivaldos, Valstybės ir savivaldybių turto valdymo, naudojimo ir disponavimo juo įstatymų ir  audito reikalavimus. Turto ataskaitų patikrinimas ir vertinimas buvo atliktas taip, kad būtų pakankamas pagrindas nuomonei pareikšti.

Siekiant suplanuotų audito tikslų, susipažinta su Savivaldybės turto valdymo ir apskaitos procesais, įvertinta Savivaldybės asignavimų valdytojų turto bei įsipareigojimų 2009 metų inventorizacijų atlikimas, Savivaldybės tarybos 2009 metų sprendimų dėl turto perdavimo, priėmimo bei investavimo vykdymas, patikrinta turto ataskaitų VT-01 ir VT-02 duomenų atitikimas finansinių ataskaitų duomenims. Turto ataskaitose pateiktų turto pokyčių analizės informacijos vertinimas apsiribojo patikrinant šioje dalyje pateiktų duomenų atitikimą kitų turto ataskaitų sudedamųjų dalių duomenims ir neapėmė informacijos apie Savivaldybės administracijos veiksmų valdant, naudojant turtą ir juo disponuojant pokyčius vertinimo. Įvertinta turto ataskaitų parengimo teisinės bazės pokyčiai, jų sudarymo šaltiniai ir metodai.
III. TURTO ATASKAITŲ VT-01 IR VT-02 UŽ 2009 METUS DUOMENŲ PATIKIMUMO   VERTINIMAS


Birštono savivaldybė patikėjimo teise valdomo valstybės turto pagal suvestinės turto ataskaitos VT-01 duomenis 2009-12-31 būklei turėjo Savivaldybės administracija - 776,88 tūkst. Lt, Nemajūnų dienos centras - 0,42 tūkst. Lt, Birštono gimnazija - 36,68 tūkst. Lt, Birštono viešoji biblioteka - 39,09 tūkst.Lt ir Birštono vienkiemio darželis mokykla - 2,95 tūkst. Lt, ir  apskaitė  iš viso 856 tūkst. Lt, iš jo ilgalaikio materialiojo turto 635 tūkst. Lt, 2 tūkst. Lt ilgalaikio nematerialaus turto ir 219 tūkst. Lt trumpalaikio materialaus turto. Patikrinimo metu nustatyta, kad Birštono vienkiemio darželis mokykla balanse ir turto ataskaitoje VT-01 5610 eilutėje 3-čioje grafoje neparodė 31 Lt nemokamam maitinimui skirtų valstybės lėšų likučio. Tikrinimo metu turto ataskaitose šie neatitikimai buvo ištaisyti. 

            Vertinant, ar ataskaitoje teisingai pateiktas Savivaldybės patikėjimo teise valdomas turtas, peržiūrėta Lietuvos Respublikos Vyriausybės 2009 metų nutarimai dėl turto perdavimo Savivaldybei, taip pat Švietimo ministerijos ir kitų ministerijų raštai dėl turto perdavimo ir Savivaldybės tarybos 2009 metų sprendimai dėl sutikimo perimti perduodamą turtą bei perdavimo–priėmimo aktai. Šios peržiūros metu įvertinta, kurį valstybės turtą Vyriausybė perdavė Savivaldybės nuosavybėn, o kurį valdyti ir naudoti patikėjimo teise valstybės perduotoms funkcijoms vykdyti. Be to patikrinta, ar Savivaldybei perduotas valstybės turtas užregistruotas Savivaldybės administracijos arba biudžetinių įstaigų apskaitoje, ar atitinkamai atvaizduotas VT-01 ar VT-02  2009 metų turto ataskaitose. 


Lietuvos Respublikos Vyriausybės nutarimais perduodamas turtas Savivaldybės nuosavybėn arba valdyti patikėjimo teise, šių nutarimų pagrindu, ministerijos savo raštais ir turto perdavimo - priėmimo aktais perduoda turtą Savivaldybei.


Audito metu nustatyta, kad Vyriausybės nutarimais perduodant turtą Savivaldybei iš ministerijų susidaro teisės aktų neatitikimų jį įtraukiant į apskaitą. Pavyzdžiui, gaunant turtą iš Švietimo ir mokslo ministerijos arba iš Kultūros ministerijos bei iš Mažvydo bibliotekos pagal važtaraščius ir sertifikatus, turtas yra perduodamas Savivaldybės  biudžetinėms įstaigoms (Birštono gimnazijai, Birštono viešąjai bibliotekai), kai tuo tarpu turto perdavimas ministerijų perdavimo -priėmimo aktais  dar nebūna įformintas ir įforminamas daug vėliau, kartais ir kitais metais. Dėl šių priežasčių į apskaitą turtas yra įtraukiamas tik gavus turto perdavimo - priėmimo aktus.


Visos biudžetinės įstaigos, kurios turi patikėjimo teise valdomo valstybės turto, sudarydamos 2009 metų turto ataskaitas VT-01 ištaisė 2008 metais padarytus neatitikimus, apskaitant šį turtą finansinėje atskaitomybėje bei turto ataskaitoje VT-01.

Savivaldybei nuosavybės teise 2009 metais valdomo turto vertę ir įsipareigojimus Savivaldybės administracija atvaizdavo Savivaldybės turto ataskaitoje VT-02. Ataskaitos VT-02 finansinio audito metu vertinta, ar biudžetinių įstaigų ir Savivaldybės administracijos buhalterinėje apskaitoje užregistruoti ir ataskaitoje atvaizduoti turto vertės pokyčiai dėl turto įsigijimo ir perdavimo, likvidavimo bei ataskaitos duomenų šaltinių patikimumas. Tuo tikslu patikrinta Savivaldybė tarybos sprendimų turto valdymo klausimais pagrindu atliktų ūkinių operacijų su turtu registravimas buhalterinėje apskaitoje bei Savivaldybės administracijos Apskaitos skyriaus ir biudžetinių įstaigų sudarytų turto ataskaitų duomenų atitikimas 2009 metų išlaidų sąmatų vykdymo balansų duomenims.

         Pagal suvestinės Birštono savivaldybės nuosavybės teise valdomo turto ataskaitos VT-02  2009-12-31 duomenis Savivaldybės turtas parodytas 105902 tūkst. Lt, tame tarpe ilgalaikis materialusis turtas –100801 tūkst. Lt, ilgalaikis nematerialusis turtas –1573 tūkst. Lt, trumpalaikis materialusis turtas – 3059 tūkst. Lt ir atsargos - 469 tūkst. Lt, pinigai bankų sąskaitose - 3248 tūkst. Lt. Patikrinimo metu nustatyta, kad BĮ Nemajūnų dienos centro o taip pat ir suvestinėje savivaldybės turto ataskaitoje VT-02  3100 eilutėje neparodyta atsargos - 3,31 tūkst. Lt, ir 5120 eilutėje 2 grafoje neparodyta - 4,88 tūkst. Lt piniginės lėšos, kurios neparodytos ir įstaigos balanse.  Birštono sporto centro turto ataskaitoje VT-02 3500 eilutėje neteisingai parodyta trumpalaikio turto likutinė vertė 2009 metų pradžioje, parodyta - 201,24 tūkst. Lt, pagal pirminius dokumentus turi būti - 201,04 tūkst. Lt. Birštono vienkiemio darželio - mokyklos turto ataskaitoje VT-02 1350 eilutėje kitos mašinos ir įrenginiai 1 grafoje parodyta -  24,28 tūkst. Lt, pagal pirminius dokumentus turi būti - 22,14 tūkst. Lt, 2 grafoje parodyta - 22,14 tūkst. Lt, pagal pirminius dokumentus turi būti - 15,41 tūkst. Lt. Šioje mokykloje skaičiuojant ilgalaikio turto nusidėvėjimą per 2009 metus priskaičiuota 709 Lt daugiau nusidėvėjimo  ta pačia suma 709 Lt sumažinta ilgalaikio turto fondas bei atspindėta 2009-12-31 Didžiojoje knygoje ir balanse. Mokyklos pirminiuose dokumentuose (Ilgalaikio materialiojo ir nematerialiojo turto apyskaitoje nusidėvėjimo skaičiavimo formoje bei Didžiojoje knygoje ir balanse)  šie neatitikimai ištaisyti 2010-07-01 dienai. BĮ Birštono miesto tvarkymo tarnyba turto ataskaitoje VT-02  5120 eilutėje 1 grafoje parodė - 2,44 tūkst. Lt, pagal pirminius dokumentus turi būti - 6,37 tūkst. Lt. Patikrinimo metu nustatyti neatitikimai biudžetinių įstaigų savivaldybės nuosavybės teise valdomo turto ataskaitose VT-02  ištaisyti, parengtos patikslintos ataskaitos ir pateiktos Savivaldybės administracijai, pagal kurias parengta patikslinta bendra Savivaldybės turto ataskaita VT-02. 
              Patikslintoje Savivaldybės turto ataskaitoje VT-02 Savivaldybė nuosavybės teise valdomo turto 2009-12-31 duomenimis parodyta - 105899 tūkst. Lt, tame tarpe ilgalaikis materialus turtas - 100794 tūkst. Lt, ilgalaikis nematerialus turtas – 1573 tūkst. Lt, trumpalaikis materialus turtas – 3059 tūkst. Lt, atsargos – 473 tūkst. Lt, pinigai bankų sąskaitose – 3253 tūkst. Lt. Patikslintoje Savivaldybės turto ataskaitoje VT-02 duomenys atitinka pirminiams buhalteriniams duomenims.
               2009 metais pasikeitė Savivaldybei priklausančių akcijų skaičius, kadangi likvidavosi UAB „Birštono butų ūkis“, todėl sumažėjo 244402 bendrovei priklausančių akcijų skaičius arba 244,402 tūkst. Lt Savivaldybės kapitalo dalis. 2009-12-31 Savivaldybės akcijos ir kapitalas sudaro 22485 tūkst. Lt.  Ilgalaikių ir trumpalaikių   paskolų 2009 metų pabaigoje Savivaldybė neturėjo. 

              Lyginant su 2008 metais, per 2009 metus Savivaldybės visas turtas likutine verte padidėjo 13054 tūkst. Lt, tame tarpe ilgalaikis materialusis turtas padidėjo 11806 tūkst. Lt, ilgalaikis nematerialusis turtas sumažėjo 99 tūkst. Lt, trumpalaikis materialusis turtas padidėjo 7 tūkst. Lt ir atsargos sumažėjo 106 tūkst. Lt, finansinis turtas padidėjo 1446 tūkst. Lt, įsipareigojimai sumažėjo 1410 tūkst. Lt. Didžiausia dalimi ilgalaikio materialiojo ir nematerialiojo turto likutine verte padidėjo Savivaldybės administracijoje – 11186 tūkst. Lt, iš jo materialiojo turto – 10422 tūkst. Lt tai sudarė įsigytas ilgalaikis materialus ir nematerialus turtas bei užpajamuota atliktų remonto darbų vertės ir kt., BĮ Birštono miesto tvarkymo tarnyboje turtas padidėjo 740 tūkst. Lt, iš jo materialus turtas - 740 tūkst. Lt, Birštono gimnazijoje - 46 tūkst. Lt, Birštono muziejuje - 40 tūkst. Lt. Birštono sporto centre, Birštono kultūros centre, Birštono meno mokykloje, Birštono viešojoje bibliotekoje, Birštono vaikų lopšelyje – darželyje „Vyturėlis“ ir  kitose biudžetinėse organizacijose  turtas likutine verte sumažėjo, kadangi turto įsigijimui nebuvo planuota lėšų arba įsigyta mažai turto, taip pat per metus priskaičiuotas turto nusidėvėjimas sumažino turto vertę. Patikrinimo metu nustatyta, kad biudžetinės įstaigos įsigijo turtą bei atliko remonto darbus neviršydamos biudžeto išlaidų sąmatose šiems straipsniams paskirtų asignavimų arba perpaskirstytų lėšų Savivaldybės tarybos sprendimais. 
            Savivaldybės kreditoriniai (mokėtinos sumos-įsipareigojimai) įsiskolinimai 2009-12-31 buvo 1492 tūkst. Lt, lyginant su 2008 metais sumažėjo 1395 tūkst. Lt. Savivaldybė ilgalaikių kreditorinių įsiskolinimų neturi, šie įsiskolinimai yra už einamą mėnesį, didžiausias kreditorinis įsiskolinimas yra Savivaldybės administracijoje 1206 tūkst. Lt, visų biudžetinių įstaigų kreditoriniai įsipareigojimai yra už einamojo mėnesio elektros energiją, šildymą, vandenį ir kt.  Savivaldybės debitoriniai (gautinos sumos) įsiskolinimai 2009-12-31  yra 1254 tūkst. Lt, lyginant su 2008 metais sumažėjo 543 tūkst. Lt, didžiausias debitorinis įsiskolinimas yra Savivaldybės administracijos 1046 tūkst. Lt, lyginant su 2008 metais sumažėjo 568 tūkst. Lt. Trumpalaikiai debitoriniai įsiskolinimai yra už spaudos prenumeratą, už knygas bei kiti išankstiniai apmokėjimai už paslaugas, prekes ir remonto darbus. Savivaldybės administracija turi ilgalaikių debitorinių skolų, 2009-12-31  didžiausią ilgalaikę skolą Savivaldybės administracijai turi VŠĮ Chomičiaus krepšinio mokykla  už nuomą – 117,29 tūkst. Lt (vyksta teisminiai procesai), AB „Mikotel Group“ – 89,12 tūkst. Lt, UAB „Vilija“ – 4,23 tūkst. Lt, UAB „Taneta“ – 8,24 tūkst. Lt, R.Vyšniausko skola - 13,61 tūkst. Lt už automobilio remontą (moka dalimis), V. Baškio - už nuomą 1,90 tūkst. Lt (moka dalimis), A. Babaliauskienė - už stogo remontą 3,49 tūkst. Lt, Savivaldybei didžiausia  ilgalaikė skola už valstybinės žemės nuomą yra Donato Vasiliausko - 11,10 tūkst. Lt, toliau UAB „Degsnė“ - 2,99 tūkst. Lt, UAB “Gratus“ -  1,24 tūkst. Lt, UAB „Zuikinės lentpiūvė“ - 0,86 tūkst. Lt ir t. t.  Birštono kultūros  centrui ilgalaikis debitorinis įsiskolinimas yra UAB „Vilbana“ už pastato nuomą - 31,49 tūkst. Lt, iš jų 8,89 tūkst. Lt delspinigiai (vyksta teisminiai procesai), BĮ Birštono miesto tvarkymo tarnybai  debitorinis įsiskolinimas už tris mėnesius  buvo - 8,33 tūkst. Lt UAB „Kamintos investicija“ už patalpų nuomą.

Pagal patikslintas turto ataskaitas VT-01 ir VT-02 iš viso 2009-12-31 savivaldybė apskaitė nefinansinio turto 106755 tūkst. Lt likutine verte, iš jo ilgalaikio materialaus turto 101429  tūkst. Lt, ilgalaikio nematerialaus turto 1575 tūkst. Lt, trumpalaikio materialaus turto 3278 tūkst. Lt ir 473 tūkst. Lt atsargų, pinigų banko sąskaitose 3253 tūkst. Lt. Didžiausią dalį sudaro Birštono savivaldybės administracijoje apskaitomas ilgalaikis turtas - 86303 tūkst. Lt arba 80,84 procentų, toliau seka BĮ Birštono miesto tvarkymo tarnyba - 7987 tūkst. Lt, Birštono gimnazija  - 3516  tūkst. Lt,  Birštono viešoji biblioteka - 2965  tūkst. Lt, Birštono kultūros centras - 1900 tūkst. Lt, Birštono vaikų lopšelis-darželis „Vyturėlis“ - 1289 tūkst. Lt ir t. t.

                   Per 2009 metus Savivaldybė įsigijo ilgalaikio materialiojo ir nematerialiojo turto už 28760 tūkst. Lt iš jo Savivaldybės administracija už 25679 tūkst. Lt, BĮ Birštono tvarkymo tarnyba už 2752 tūkst. Lt, Birštono gimnazija už 166 tūkst. Lt, Birštono sporto centras už 43 tūkst. Lt, Birštono viešoji biblioteka už 21 tūkst. Lt, Birštono vaikų lopšelis-darželis  „Vyturėlis“ už 15 tūkst. Lt ir t.t. 
                   Patikrinimo metu nustatyta, kad vykdant ilgalaikio ir trumpalaikio turto, atsargų bei paslaugų pirkimus kai kurios biudžetinės organizacijos nesilaiko Viešųjų pirkimų įstatymo reikalavimų, neturi dokumentų, pagrindžiančių priimtų pirkimo sprendimų atitiktį šio įstatymo reikalavimams.

Ilgalaikio materialiojo ir nematerialiojo turto per 2009 metus nurašyta (parduota, perduota, perkelta iš vienos sąskaitos į kitą) iš viso už 13388  tūkst. Lt, tame tarpe Birštono savivaldybės administracija - 12129 tūkst. Lt, BĮ Birštono tvarkymo tarnyba - 1048 tūkst. Lt, Birštono kultūros centras - 22 tūkst. Lt, Birštono gimnazija - 96 tūkst. Lt, Birštono sporto centras - 21 tūkst. Lt, Birštono viešoji biblioteka - 26 tūkst. Lt, ir t.t.

Per 2009 metus savivaldybėje įsigyta trumpalaikio turto už 334 tūkst. Lt, nurašyta už 328 tūkst. Lt,  atsargų įsigyta už 987  tūkst. Lt, nurašyta už 1101 tūkst. Lt.

                   Savivaldybė 2009 metų pabaigoje turėjo 97 butus : 4264,22 kv. m. ploto socialinio būsto gyvenamųjų  patalpų. Iš jų apgyvendinta 86 butai - 3880,99  kv. m. ploto, kuriuose gyvena 87 nuomininkai, 11 butų 383,23 kv. m. neapgyvendinta. Savivaldybės tarybos 2008-08-25  sprendimu Nr. TS-164 patvirtinta Birštono savivaldybės socialinio būsto nuomos mokesčio apskaičiavimo, mokėjimo ir surinkimo tvarka (su vėlesniais pakeitimais 2010-04-23 d. tarybos sprendimas Nr TS-164), kuria vadovaujantis su socialinio būsto nuomininkais turėjo būti sudarytos naujos socialinio būsto nuomos sutartys, perskaičiuotas nuomos mokestis pagal galiojančius teisės aktų reikalavimus, tačiau 6 butų nuomininkai naujų sutarčių 2009 metais nepasirašę ir 11 nepasirašę pagal 2010 -07-01 pakeitimus. 2010-07-01 už socialinio būsto nuomą skola yra 6854,55 Lt, kai kurių nuomininkų įsiskolinimai yra už 3,5 metų; 1,5 metų; 1 metus; 0,5 metų; Danilovas Vasilijus nemokėjęs nuo apsigyvenimo socialinam būste (taip pat ir už komunalinius patarnavimus). Be to tiems nuomininkams, kurių sutartys nepasirašytos pagal naują tvarką nuompinigiai skaičiuojami pagal ankstesnius daug mažesnius įkainius. Neišieškota 2009 metais perimta iš likviduojamos UAB „Birštono butų ūkis“ butų savininkų ir socialinio būsto nuomininkų įsiskolinimai už komunalinius patarnavimus, kurie 2010-07-01 yra 15358,51 Lt. Versockiui Ivanui 2008 metais pagerinta gyvenimo sąlygos įsipareigojus sumokėti iki to susidariusias skolas už komunalinius patarnavimus, bet šios skolos 2010-07-01 -  2382 Lt  likę nesumokėtos.

Peržiūrėjus 2009 metais Savivaldybės administracijos ir biudžetinių įstaigų ilgalaikio ir trumpalaikio turto bei atsargų apskaitos dokumentus bei ūkines operacijas, reikšmingų pažeidimų ar neatitikimų nenustatyta. Tai leidžia teigti, kad turto ir atsargų ūkinės operacijos priskirtinos normaliai įstaigų ūkinei veiklai. Ūkinės operacijos, susijusios su turto įsigijimu 2009 metais atvaizduotos apskaitoje, ilgalaikio, trumpalaikio ir atsargų judėjimo ir apskaitos registruose, kurių duomenys sutinka su Didžiosios knygos bei balansų duomenimis.


Pažymėtina, kad Savivaldybės administracija ir kitos biudžetinės įstaigos, rengdamos turto ataskaitas už 2009 metus, atkreipė dėmesį į Savivaldybės kontrolės ir audito tarnybos audito metu rastus neatitikimus, ir siekdamos įgyvendinti pateiktas rekomendacijas ištaisė turto apskaitos klaidas, ėmėsi priemonių spręsti su Savivaldybės nuosavybės teise priklausančio bei patikėjimo teise valdomo valstybės turto valdymu, naudojimu ir disponavimu susijusias problemas.

                Savivaldybės administracija, atsižvelgė į kontrolierės pateiktas rekomendacijas ir per 2009 metus inventorizavo ir apskaitė Nekilnojamojo turto registre didelę dalį neinventorizuotų objektų, t. y. inventorizuotos visos Birštono miesto ir Birštono vienkiemio gatvės ir šaligatviai prie gatvių ir jos įregistruotos Nekilnojamojo turto registre, išskyrus Tylioji ir Nemuno gatvės, kurios  dėl techninių neužbaigtumų liko neįregistruotos Nekilnojamo turto registre, inventorizuota ir apskaityta Nekilnojamojo turto registre Birštono mieste esančios kapinės, Škėvonių ir Nemajūnų kapinės, liko tik kitos savivaldybės teritorijoje esančios neveikiančios kapinės.  2009-12-31 liko neinventorizuota ir neapskaityta Nekilnojamojo turto registre šaligatviai esantys gyvenamuose kvartaluose, skverai, paminklai, skulptūros, neatlikta teisinė registracija BĮ Birštono miesto tvarkymo tarnybos balanse esančių objektų, t. y. garažų B. Sruogos g. Nr. 17, Nr. 19 ir 19 A pastatų, bei žemės sklypo, gamybinės bazės Prienų g. Nr. 11 ir Nr. 13 pastatų bei šių pastatų žemės sklypų, nepilnai inventorizuota ir neapskaityta turto registre šalia Savivaldybės administracinio pastato Jaunimo g. 2 žemės sklypas,  neinventorizuoti ir neįregistruoti Birutės g. Nr 8 A, B. Sruogos g. Nr 1 A, Tylioji g. Nr. 5, Muziejaus g. Nr. 5 pastatų žemės sklypai, negyvenamos patalpos, esančios Druskupio g. Nr. 6, Vilniaus g. Nr. 4 ir S.Dariaus ir S.Girėno g. Nr. 5, Savivaldybės nuosavybės teise priklausančių gyvenamųjų patalpų J.Basanavičiaus a. Nr. 14-4, J.Basanavičiaus a. Nr. 14-5 ir Druskupio g. Nr. 6-303. Turto inventorizavimui bei įregistravimui turto registre 2009 metais Savivaldybės biudžete buvo numatyta reikalingos lėšos turto inventorizavimui ir registravimui.

                Ištaisyti neatitikimai padaryti 2008 m. pravedant turto inventorizacijas, 2009 metais visose Savivaldybės biudžetinėse įstaigose (išskyrus Birštono kultūros centrą, kuriame įsakymas Nr. 1-28 dėl inventorizacijos pravedimo yra parašytas 2009-12-14, tačiau nėra surašyta inventorizacijos apyrašų) atlikta viso turto inventorizacjijos, surašyti inventorizacijos apyrašai, vadovaujantis Lietuvos Respublikos Vyriausybės 2008-04-17 nutarimu Nr. 370 patvirtintomis naujos redakcijos inventorizasijos taisyklėmis. Atsižvelgiant į Kontrolės ir audito tarnybos rekomendacijas, pateiktas 2008 metais, Savivaldybės administracija ir kitos biudžetinės įstaigos, atliekant 2009 metų turto inventorizacijas, priėmė sprendimus dėl Savivaldybės nereikalingo ir netinkamo (negalimo) naudoti turto ir jį nurašė, vadovaudamiesi teisės aktais ir Savivaldybės tarybos patvirtinta  Savivaldybės  turto pripažinimo nereikalingu ir netinkamu naudoti tvarka.

             Birštono savivaldybėje, kaip ir visoje respublikoje, kol nėra priimti teisės aktai, nėra apskaitoma muziejinės ir kitos kultūros vertybės vertine išraiška. Tik tada, kai bus parengta muziejinių vertybių apskaitos ir vertinimo metodika, muziejai galės įvertinti saugomas vertybes. Iki šiol muziejų eksponatai registruojami inventorinėse knygose, kurios atitinka registro arba sąrašo reikalavimus. Yra parengtas Viešojo sektoriaus apskaitos ir finansinės atskaitomybės 12 standarto „Ilgalaikis materialus turtas“ projektas, kuris pateikia kultūros vertybių apibrėžimą, registravimą, apskaitą, bei parodymą finansinėje atskaitomybėje ir galimybes pasirinkti kultūrinių vertybių vertės nustatymo metodus.

         Apibendrinus Savivaldybės administracijos ir kitų biudžetinių įstaigų 2009 m. turto ataskaitų, balansų ir kitų buhalterinių dokumentų patikrinimo rezultatus, kurių pagrindu buvo vertinama, kaip yra valdomas Savivaldybės turtas ir kaip juo disponuojama, nustatyta, kad per 2009 metus savivaldybės turto apskaita nepasikeitė, nevedama bendra viso Savivaldybės turto apskaita, dalis turto, kuris paminėtas ataskaitoje lieka neapskaityta, neįvertinta ir neįregistruota Nekilnojamojo turto registre, dėl to ataskaitos nerodo tikros ir teisingos turto finansinės būklės.                       

           Audito metu Savivaldybės administracijoje ir kitose biudžetinėse įstaigose su paminėtais nustatytais neatitikimais supažindinti atsakingi darbuotojai, pateiktos rekomendacijos klaidoms ir neatitikimams ištaisyti bei jų išvengti ateityje.

            Vertinant turto ataskaitų duomenų patikimumą, atkreipiant dėmesį į audito ataskaitoje išdėstytus dalykus, nustatyta, kad turto ataskaitose VT-01 ir VT-02 nėra reikšmingų neatitikimų, lyginant su Savivaldybės administracijos ir biudžetinių įstaigų statistinėmis ataskaitomis, balansais ir kitais pirminiais duomenimis, iš kurių turto ataskaitos buvo sudarytos.

            Patikrinimo metu nustatyta, kad turto ataskaitos VT-01 ir VT-02 yra parengtos pagal teisės aktų reikalavimus, nustatytus Savivaldybei nuosavybės teise  valdomo turto ir patikėjimo teise valdomo valstybės turto, ataskaitų sudarymui.


Apibendrinus audito rezultatus pažymima biudžetinių organizacijų ir Savivaldybės administracijos pastangos operatyviai taisant pasitaikiusias klaidas turto ataskaitose ir Savivaldybės administracijai rekomenduojama:
                  1. Įvertinus, kad Savivaldybės nuosavybės teise valdomo turto 2009 metų (VT-02 metinė) ataskaitoje neatitikimai, nurodyti patikrinimo metu, ištaisyti bei siekiant, kad neatitikimai nesikartotų ateityje, rekomenduojame nustatyti papildomas vidaus kontrolės procedūras, kurios užtikrintų teisingų ir tikrų duomenų pateikimą ir išsamų turto ir įsipareigojimų būklės atskleidimą turto ataskaitose.
                2. Nekilnojamojo turto registre įregistruoti likusį Savivaldybei priklausantį neįregistruotą turtą. 
               3.  Imtis priemonių dėl ilgalaikių skolų išieškojimo.

               4. Spręsti klausimą dėl bendros Savivaldybės turto apskaitos įvedimo savivaldybės administracijoje.

                5. Kitiems ūkio subjektams Savivaldybės turtą perduoti neatlygintinai naudotis tik įstatymų ir kitų teisės aktų nustatytais pagrindais ir tvarka.

                 6. Užtikrinti, kad visi darbai, prekės ir paslaugos būtų įsigijami laikantis Viešųjų pirkimų įstatymo reikalavimų.
Kontrolierė

              Zita Pranckevičienė

Su ataskaita susipažino:

Savivaldybės administracijos direktorius

                    Valentinas Vincas Revuckas

Ūkio, turto ir kaimo plėtros skyriaus vyriausioji specialistė                    Nijolė Vaitkevičienė                                                               

	
	


